ધોરાજી,તા. ૧ર : ભાડેર ગામે આઠ દિવસ પૂર્વે જીવણભાઇ સાંગાણીની બેરહમીપૂર્વક હતયા નિપજાવાઇ હતી. જે મામલે સમગ્ર સૌરાષ્ટ્રમાં અને પાટીદાર સમાજમાં હત્યાના ઘેરા પ્રત્યાઘાત પડયા હતાં અને પરિવારજનોએ આરોપી ન પકડાઇ ત્યાં સુધી મૃતહેદ ન સ્વીકારવા મક્કમ રહેતા તંત્ર દોડતું થયું હતું. મૃતક જીવણભાઇના પરિવારજનો અને પાટીદાર સમાજના આગેવાનો, રાજકીય, સામાજીક અગ્રણીઓ દ્વારા આવેદનપત્ર અપાયું. અઘાતની પ્રાર્થના સભામાં વિવિધ રાજકીય-સામાજીક પક્ષના આગેવાનો, હોદેદારો સહિત પ૦૦૦ લોકો હાજર રહ્યા. ત્યારબાદ ધોરાજી પટેલ સમાજના સામાજીક-રાજકીય આગેવાનો અને હતભાગી પરિવાર ગાંધીનગર ખાતે મુખ્યમંત્રી વિજયભાઇ રૂપાણીને રૂબરૂ મળી ન્યાય માટે માંગણી કરી હતી. જેમાં સરકાર તરફથી ઉચીત ન્યાયની ખાતરી તેમજ યોગ્ય તટસ્થ તપાસ ઉચ્ચકાાએથી કરવાની ખાત્રી આપતા અંતે મૃતકના સ્વજનોએ મૃતાંક સ્વીકારવા સહમતી દર્શાવી હતી.